KINNITATUD

Põlvamaa Partnerluskogu juhatuse otsusega 01.märtsil 2016.a.

Muudetud juhatuse otusesega 26.veebruar 2018.a.

seoses LEADER meetme määruse muudatuste ja

haldusreformiga kaasnenud muudatustega.

Muudetud juhatuse otsusega 28.veebruar 2019.a.

seoses LEADER meetme määruse muutumisega 02.11.18

**Põlvamaa Partnerluskogu strateegia meetme 2**

***„KOGUKONDADE JA KOGUKONNATEENUSTE ARENDAMINE“***

**Projektitaotluste esitamise kord ja tingimused**

**I osa**

**Strateegia meetmest ja tegevusgrupi nõuetest tulenev kord ja tingimused**

1. **Meetme eesmärk**
   1. Vajalike teenuste senisest laiem pakkumine ning piisava arvu pädevate kogukonnajuhtide olemasolu. Toetada uute ja vajalike teenuste käivitamiseks oluliste investeeringute tegemist ning teenuste käivitamiseks vajalike oskuste ja teadmiste omandamist.
2. **Taotlejad**
   1. Projektitoetuse taotlust (edaspidi projektitaotlust) võib esitada Põlvamaa Partnerluskogu (edaspidi tegevusgrupp) tegevuspiirkonnas – Kanepi ja Põlva vallas ning endise Veriora vallas, tegutsev ettevõtja, sihtasutus, mittetulundusühing (sh tegevusgrupp) ja kohalik omavalitsusüksus (edaspidi taotleja).
3. **Toetatavad tegevused**
   1. 1) Koolitused ja õppereisid kogukonnaettevõtluse ja teenuste arendamiseks ja alustamiseks;

2) Kogukonnateenuste ja kogukonnaettevõtluse loomine, edendamine ja parendamine sh. vajalike ruumide renoveerimine, rekonstrueerimine ja vahenditega varustamine;

3) Kogukonna loodus-, kultuuri-, ajaloopärandil ja traditsioonidel põhinevate sündmuste ja ürituste läbiviimine ja arendamine;

4) Uuenduslike piirkondlike ürituste algatamine ja läbiviimine

5) Terviseedenduse ja spordiga seotud tegevused ja investeeringud

6) Mainekujunduse ja ühisturundusega seotud tegevused ja investeeringud

7) Taastuvenergia kasutuselevõtmisega seotud investeeringute toetamine

8) Kogukonda tugevdavate temaatiliste koolituste ja õppereiside läbiviimine;

9) Õpilasfirmade, -malevate, tööpraktika, koolituste, õppereiside jmt noorte initsiatiivikust toetavate algatuste käivitamine ja läbiviimine;

10) Sotsiaalse ettevõtluse toetamine (sh investeeringud seadmetesse ja ruumide parendamisse, kogukonnale oluliste madala kasumlikkusega teenuste arendamiseks)

11) Meetme eesmärgist tulenevate siseriiklike ja rahvusvaheliste ühis- ja koostööprojektide toetamine. Ettevõtjate teadmiste ja oskuste edendamine koolituste ja õppereiside kaudu;

* 1. Investeeringute jaotamine etappideks pole lubatud. Projektitoetuse abil tehtud investeering tuleb sihtotstarbelisse kasutusse võtta kahe aasta jooksul.

1. **Toetuse suurus ja määr** 
   1. Maksimaalne toetussumma ühe projekti kohta on 20 000 eurot ja minimaalne toetussumma ühe projekti kohta 1000 eurot.
   2. Toetuse määr mittetulundusühingule, sihtasutusele ja kohaliku omavalitsuse üksusele kuni 85% abikõlblikest kuludest ja ettevõtjale kuni 60% abikõlblikest kuludest.
   3. Taristuinvesteeringute puhul on toetuse määraks kuni 60% abikõlblikest kuludest.
   4. Mootorsõiduki, maastikusõiduki ja veesõiduki ostmisel või liisimisel on toetuse määraks kuni 30% abikõlblikest kuludest.
2. **Projektitoetuse taotlemiseks tegevusgrupile esitatavad dokumendid**
   1. Strateegia meetme projektitaotluse vorm Lisa 2;
   2. Teadmussiirde projekti puhul tuleb esitada toetuse taotleja koolituste korraldamise kogemuse kirjeldus ja koolitaja CV;
   3. Mittetulundusühingust taotleja puhul liikmete nimekiri (mitte varasema kui taotluse esitamisele vahetult eelnenud kuu esimese kuupäeva seisuga, v.a usulised ühendused).
   4. Projektitaotlus esitatakse tegevusgrupile projektitaotluste esitamise tähtajal PRIA e-teenuse keskkonna kaudu.
3. **Tegevusgrupile projektitoetuse taotluse esitamise tähtaeg**
   1. Põlvamaa Partnerluskogu teatab projektitoetuste taotluste vastuvõtuaja oma kodulehel [www.partnerluskogu.ee](http://www.partnerluskogu.ee/) , ajalehtedes „Koit“ , „Lõuna-Eesti Postimees“ ja „Lõunaleht“ vähemalt neli nädalat enne taotlusvooru algust.
   2. Taotlusvoor on avatud vähemalt 14 kalendripäeva.
   3. Taotluste vastuvõtu tähtaja pikendamisest teavitatakse taotlejaid kodulehe kaudu.
4. **Projektitaotluste menetlemine ja hindamine**
   1. Tegevusgrupp registreerib taotlejate poolt esitatud projektitaotlused saabumise järjekorras.
   2. Tegevusgrupp kontrollib projektitoetuse taotleja, projektitaotluse ja toetatava tegevuse vastavust strateegias ja rakenduskavas, sealhulgas strateegia meetmes esitatud nõuetele. Tegevusgrupp kontrollib projektitaotluse esitamisel nõutavate dokumentide olemasolu. Kui koos projektitaotlusega ei ole esitatud kõiki nõutavaid dokumente või kui esitatud dokumendis puuduvad projektitaotluse hindamiseks vajalikud andmed, nõuab tegevusgrupp projektitoetuse taotlejalt vajalike andmete ja dokumentide esitamist. Puuduste kõrvaldamiseks on projektitaotluse esitajal aega viis tööpäeva.
   3. Projektitaotlusi hindab ning nende paremusjärjestuse teeb hindamiskomisjon.
   4. Hindamiskomisjonil on õigus projektitaotluses kavandatava tegevuse osas lisateabe saamiseks kutsuda komisjoni istungile pädev spetsialist ja/või ekspert.
   5. Projektitaotluses toodud tegevustest parema ülevaate saamiseks võib hindamiskomisjon tutvuda planeeritava investeeringu ja tegevusega taotleja juures kohapeal, teavitades sellest eelnevalt taotlejat või kutsuda taotleja projekti hindamiskomisjonile tutvustama enne istungi toimumist. Samuti antakse võimalus enne istungit oma projektitaotlust tutvustada taotlejale, kes on selleks soovi avaldanud.
   6. Komisjon otsustab iga projektitaotluse osas selle vastavust strateegiale, meetme eesmärkidele ja rakenduskavale. Kui komisjon otsustab, et projektitaotlus ei vasta strateegiale, meetme eesmärkidele või rakenduskavale, saab taotlus 0 hindepunkti.
   7. Hindamiskomisjon jätab projektitaotluse hindamata ning projektitaotlus saab 0 hindepunkti, kui projektitoetuse taotleja ei ole esitanud nõutavaid andmeid või dokumente punktis 7.2 nimetatud tähtaja jooksul.
   8. Punktis 7.9 nimetatud hindamiskriteeriumite alusel annab komisjoni liige hindepunkte skaalas 0-5.
   9. Taotluse hindamise kriteeriumid ja nende osatähtsus koguhindepunktidest on:

1) taotluse mõju meetme eesmärkide saavutamisele (20%)

2) taotluse mõju piirkonna identiteedi kasvule *(Energia loodusest; Kohalikud materjalid; Puhas toit oma ai(d)ast; Arenevad kultuuritraditsioonid; Nutikas ettevõtlus; Pärismaaline elulaad; Põlvamaa Rohelisema Märgi kasutamine ja/või maakonna tunnuslause “Põlvamaa - Rohelisem elu” kasutamine)* (10%)

3) uuenduslikkus (15%)

4) taotleja kogemus ja suutlikkus (10%)

5) kavandatava tegevuse jätkusuutlikkus (15%)

6) eelarve ja tegevuskava selgus ja põhjendatus (15%)

7) noortele suunatud ja noorte poolt läbi viidav projekt (15%)

* 1. Projektitaotluste puhul, mis on saanud koondhindeks vähem kui 2,500 punkti, märgitakse projektitaotluste paremusjärjestuse ettepanekus selle projektitaotluse rahastamise summaks 0 eurot.
  2. Hindamiskomisjon esitab projektitaotluste paremusjärjestuse ettepaneku ja hindamata jäetud projektitaotluste nimekirja kinnitamiseks tegevusgrupi juhatusele hiljemalt 40 tööpäeva jooksul, arvates taotlusvooru lõppemise päevast.
  3. Tegevusgrupi juhatus teeb punktis 7.11 nimetatud ettepaneku ja nimekirja kinnitamise või kinnitamisest keeldumise otsuse hiljemalt 20 tööpäeva jooksul, arvates nimetatud ettepaneku ja nimekirja esitamise päevast.
  4. Tegevusgrupp edastab PRIAle juhatuse poolt kinnitatud projektitaotluste paremusjärjestuse ettepaneku koos toetussummadega ning nimekirja hindamata jäetud projektitaotluste kohta 20 tööpäeva jooksul arvates juhatuse otsuse tegemise päevast.

1. **Projektitoetuse saaja kohustus**
   1. Toetuse saajal on kohustus esitada tegevusgrupile koos viimase maksetaotlusega ka lühiankeet projekti tulemuslikkuse kohta, kus ta hindab projekti indikaatorite kvantitatiivseid näitajaid.

**II osa**

**Leader-meetme määrusest tulenevad nõuded ¹**

## 4. peatükk

## Projektitoetus

## 1. jagu

## Projektitoetuse saamiseks esitatavad nõuded ning toetuse määr ja suurus

### ****§ 27.**** Projektitoetuse taotlejale esitatavad nõuded

(1) Projektitoetust võivad taotleda kohaliku tegevusgrupi toetust saanud kohaliku tegevusgrupi tegevuspiirkonnas tegutsev ettevõtja, kohaliku omavalitsuse üksus, sihtasutus, seltsing, põllu- ja maamajanduse valdkonna riigimuuseum ning mittetulundusühing, sealhulgas kohalik tegevusgrupp (edaspidi koos *projektitoetuse taotleja*).

***MÄRKUS :*** *seltsingud ei ole Põlvamaa Partnerluskogu strateegia kohaselt abikõlblikud taotlejad.*

(2) Kohaliku tegevusgrupi projektitaotlus peab olema vastu võetud kohaliku tegevusgrupi üldkoosoleku otsusega, millest peab nähtuma projektitaotluse vastavus strateegias ja rakenduskavas esitatud nõuetele.

(3) Projektitoetuse taotleja vastab projektitoetuse saamiseks esitatavatele nõuetele, kui:  
1) ta on seltsing ja seltsinguleping on sõlmitud kirjalikult vähemalt kolmeks aastaks arvates PRIA poolt viimase toetusosa väljamaksmisest;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

2) ta vastab strateegia meetmes nimetatud taotleja kohta esitatud nõuetele ning riigiabi reeglitest tulenevatele nõuetele;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

3) tal ei ole riikliku maksu võlga või tema riikliku maksu võla tasumine on ajatatud ja maksuvõla tasumise ajatamise korral on maksuvõlg, mille tasumise tähtaeg on möödunud, tasutud ettenähtud summas;  
4) ta ei ole saanud ega taotle samal ajal sama kulu kohta toetust riigieelarvelistest või muudest Euroopa Liidu või välisvahenditest või muud tagastamatut riigiabi;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

5) ta on varem riigieelarvelistest või muudest Euroopa Liidu või välisvahenditest saadud ja tagasimaksmisele kuulunud summa tagasi maksnud või toetuse tagasimaksmise ajatamise korral tagasimaksed tasunud ettenähtud summas;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

6) tema suhtes ei ole algatatud likvideerimismenetlust ega pankrotiseaduse kohaselt nimetatud ajutist pankrotihaldurit või kohtuotsusega välja kuulutatud pankrotti;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

7) tähtajaliselt asutatud projektitoetuse taotleja puhul ei ole see tähtaeg lühem kui viis aastat arvates PRIA poolt viimase toetusosa väljamaksmisest;

8) taotleja on esitanud taotluse esitamise hetkeks äriregistrile viimase majandusaasta aruande, mille äriregistrile esitamise tähtaeg on saabunud juhul, kui taotlejal on kohustus esitada äriregistrile majandusaasta aruanne.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(4) Projektitoetuse taotleja ei või toetatava tegevuse elluviimist või investeeringu tegemist alustada varem ja tegevuse elluviimist või investeeringu tegemist tõendavad dokumendid ei või olla väljastatud varem kui kohaliku tegevusgrupi poolt projektitaotluse PRIA e-teenuse keskkonnas kinnitamise päevale järgneval päeval.  
[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

### ****§ 28.**** Toetatavad tegevused ja nõuded projektitoetuse taotlejale tulenevalt toetatava tegevuse liigist

(1) Projektitoetust võib taotleda strateegia meetmes nimetatud tegevuse, sealhulgas koostööprojekti elluviimiseks.

(2) Kui projektitoetuse taotleja taotleb toetust:

1) ehitise kohta, mida ehitatakse, välja arvatud uus püstitatav hoone või uue põlvkonna elektroonilise side juurdepääsuvõrk, või kuhu seade paigaldatakse, või mootorsõiduki kohta, kuhu seade paigaldatakse, on see ehitis või mootorsõiduk projektitoetuse taotleja omandis või on antud talle õiguslikul alusel kasutamiseks vähemalt kolmeks aastaks arvates PRIA poolt viimase toetusosa väljamaksmisest juhul, kui projektitoetuse taotleja on mikro-, väikese või keskmise suurusega ettevõtja, kes vastab komisjoni soovituse (EL) nr 361/2003, mis käsitleb mikroettevõtete ning väikese ja keskmise suurusega ettevõtete määratlust (ELT L 124, 20.05.2003, lk 36–41), lisas nimetatud tingimustele (edaspidi koos VKE), või viieks aastaks arvates PRIA poolt viimase toetusosa väljamaksmisest juhul, kui projektitoetuse taotleja ei ole VKE;  
[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017] 

2) uue hoone püstitamiseks, peab kavandatava hoone alune maa olema projektitoetuse taotleja omandis või on selle alusele maale projektitoetuse taotleja kasuks seatud hoonestusõigus vähemalt kolmeks järgnevaks aastaks arvates PRIA poolt viimase toetusosa väljamaksmisest juhul, kui projektitoetuse taotleja on VKE, või viieks järgnevaks aastaks arvates PRIA poolt viimase toetusosa väljamaksmisest juhul, kui projektitoetuse taotleja ei ole VKE;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

3) kogukonna vajadustest lähtuva kogukonnateenuse arendamiseks, peab kogukonnateenus olema kirjeldatud strateegias.

(3) Paragrahvi 30 lõike 2 punktis 7 nimetatud tegevuste elluviimiseks võib toetust taotleda, kui need viiakse ellu:  
1) paragrahvis 29 nimetatud kohaliku tegevusgrupi koostööprojekti osana;

2) kahe- kuni nelja-aastase tegevuskava alusel vähemalt kahe juriidilise isiku või füüsilisest isikust ettevõtja poolt, keda nimetatakse partneriteks ning kellest vähemalt üks ei ole teine kohalik tegevusgrupp (edaspidi *ühisprojekt*) või

3) koolitus- ja teavitustegevusena tegevuspiirkonna ettevõtluse arendamiseks (edaspidi *teadmussiirde projekt*).  
[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(4) [Kehtetu - [RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(5) [Kehtetu - [RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

### ****§ 29.**** Nõuded kohaliku tegevusgrupi koostööprojekti kohta

(1) Koostööprojektis osaleb vähemalt kaks kohalikku tegevusgruppi, kes rakendavad Euroopa Parlamendi ja nõukogu määruse (EL) nr 1303/2013 artikli 33 nõuetele vastavat strateegiat. Koostööprojektis võib lisaks osaleda muu avaliku ja erasektori partnerlusel põhinev ühendus, kelle põhikirjaline eesmärk on suunatud maaelu arendamisele ja kes on oma piirkonna kohta töötanud välja nimetatud nõuetele vastava strateegia.

(2) Kohalik tegevusgrupp võib taotleda ettevalmistavat toetust piiriülese koostööprojekti (edaspidi *koostööprojekti ettevalmistav projekt*) algatamiseks, kui ta on sõlminud kavandatava koostööprojekti potentsiaalse partneriga ühiste kavatsuste kokkuleppe, milles sisalduvad andmed kavandatava koostööprojekti partneri ja kavandatava koostööprojekti eesmärgi, sealhulgas kavandatava tegevuse ja koostööprojekti elluviimise ajakava kohta.

(3) Koostööprojekti partnerid sõlmivad koostöökokkuleppe, milles on esitatud järgmised andmed:

1) koostööprojekti nimetus;

2) koostööprojekti partneri nimi, tema esindaja nimi, kontaktandmed, andmed selle kohta, kas koostööprojekti partner on kohalik tegevusgrupp või muu lõikes 1 nimetatud partnerlus, ja komisjoni määratud identifitseerimisnumber, kui koostööprojekti partner on teine kohalik tegevusgrupp;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

3) uue partneri koostööprojektiga liitumise kord;

4) koordineeriva kohaliku tegevusgrupi nimi, tema esindaja nimi ja kontaktandmed;

5) koostööprojekti eesmärkide ja põhitegevuste kirjeldus;

6) koostööprojekti laiem mõju;

7) eeldatavate tulemuste kirjeldus;

8) koostööprojekti elluviimise periood;

9) koostööprojekti partneri kohustused, sealhulgas teave selle kohta, milline on koostööprojekti suhtluskeel;  
[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

10) koostööprojekti partneri eeldatava tegevuse kirjeldus ja kavandatud eelarve koostööprojekti elluviimiseks kaasatud rahastamisvahendite kaupa;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

11) koostööprojekti kogumaksumus kokku;

12) koostööprojekti partneri allkiri.

(4) Koostööprojekti taotluse võib esitada PRIAle pärast koostööprojekti ettevalmistava projekti elluviimist, kui koostööprojekti taotleja on taotlenud toetust koostööprojekti ettevalmistamiseks.

(5) Koostööprojekti taotlus esitatakse PRIAle koos koostöökokkuleppega hiljemalt 31. detsembriks 2020.

(6) Piiriülese koostöö kokkuleppe ärakiri esitatakse PRIAle, kes edastab selle Maaeluministeeriumile. Maaeluministeerium teavitab piiriülese koostöö kokkuleppest Euroopa Komisjoni.

(7) Koostööprojekt viiakse ellu kolme aasta jooksul arvates koostööprojekti taotluse rahuldamise otsuse tegemisest PRIA poolt.

### ****§ 30.**** Abikõlblikud kulud projektitoetuse taotlemise korral

 (1) Toetatava tegevuse või investeeringu abikõlbliku kulu moodustavad tegevuse elluviimiseks või investeeringu tegemiseks vajalike kulude maksumus, sealhulgas omanikujärelevalve ja muinsuskaitselise järelevalve tegemise maksumus kokku kuni kolm protsenti investeeringuobjekti ehitustööde abikõlblikust maksumusest ning kavandatava ehitise projekteerimistööde maksumus kuni kümme protsenti investeeringuobjekti ehitustööde abikõlblikust maksumusest, ning abikõlbliku tegevuse või investeeringu tähistamiseks vajalike sümbolite maksumus.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(2) Projektitoetuse abikõlblikud kulud on:

1) ehitise ehitamise ja parendamise kulud;

2) veevarustus-, kanalisatsiooni- ja reoveepuhastussüsteemi, elektrisüsteemi ja elektripaigaldise, uue põlvkonna elektroonilise side juurdepääsuvõrgu ja juurdepääsutee ehitamise kulud ning nende juurde kuuluvate seadmete ostmise, paigaldamise ja vastava võrguga liitumise (edaspidi koos *taristuinvesteering*) kulud;  
3) masina, seadme, sisseseade või muu põhivara ostmise, liisimise ja paigaldamise kulud, sealhulgas patendi, litsentsi, autoriõiguse ja kaubamärgi omandamine;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

4) maastikusõiduki, veesõiduki, välja arvatud laeva, või mootorsõiduki ostmise ja liisimise kulud, kui selle sihtotstarve on teenuse osutamine tegevuspiirkonnas ning kui projektitoetust taotleb ettevõtja, mittetulundusühing või sihtasutus;

[[RT I, 30.10.2018, 5](https://www.riigiteataja.ee/akt/130102018005) - jõust. 02.11.2018]

5) infotehnoloogilise lahenduse ja tarkvara ostmise ning paigaldamise kulud;

6) teostatavusuuringu koostamise kulud, sealhulgas uuringud, mis on seotud külade, maapiirkondade ja kõrge loodusliku väärtusega alade kultuuri- ja looduspärandi säilitamise, taastamise ja selle kvaliteedi parandamisega, sealhulgas sotsiaalmajanduslikud aspektid ning keskkonnateadlikkus;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

7) sellise töö, teenuse ja kauba ostmise kulud, mis ei ole punktides 1–6 nimetatud tegevuse osa.

(3) Lõike 2 punktides 1 ja 2 nimetatud tegevuse osaks võivad olla kavandatava ehitise projekteerimistööde, sealhulgas muinsuskaitseseaduse alusel kehtestatud korras muinsuskaitse eritingimuste koostamise kulud, kavandatavale ehitustööle ehitusseadustiku alusel kehtestatud korras omanikujärelevalve (edaspidi *omanikujärelevalve*) tegemise kulud ja muinsuskaitseseaduse alusel kehtestatud korras muinsuskaitselise järelevalve tegemise kulud.

(4) Kasutatud masina, seadme või eriotstarbelise sõiduki ostmise ja liisimise kulud on abikõlblikud, kui projektitoetust taotlev ettevõtja, mittetulundusühing või sihtasutus tõendab, et:

1) masina, seadme või eriotstarbelise sõiduki ostmiseks või liisimiseks ei ole hinnapakkuja varem saanud toetust riigieelarvelistest või muudest Euroopa Liidu või välisvahenditest või muud tagastamatut riigiabi või vähese tähtsusega abi;

2) masina, seadme või eriotstarbelise sõiduki hind ei ületa selle turuväärtust ja on uue samaväärse masina või seadme hinnast madalam;

3) masina, seadme või eriotstarbelise sõiduki eeldatav kasutusiga on vähemalt viis aastat arvates PRIA poolt viimase toetusosa väljamaksmisest juhul, kui taotleja ei ole VKE, ja vähemalt kolm aastat arvates PRIA poolt viimase toetusosa väljamaksmisest juhul, kui taotleja on VKE.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(5) Abikõlblik kulu peab olema mõistlik, põhjendatud, selge, üksikasjalikult kirjeldatud, majanduslikult otstarbekas ja toetuse eesmärgi saavutamiseks vajalik. Projektitoetuse taotleja tagab kasutatava toetusraha otstarbeka ja säästliku kasutamise.

### ****§ 31.**** Mitteabikõlblikud kulud projektitoetuse taotlemise korral

(1) Abikõlblikud ei ole järgmised kulud:

 1) maa ja olemasoleva ehitise ostmise ning üürimise või rentimise kulud, välja arvatud kontoriruumi ja ürituse korraldamiseks vajaliku maa ja ruumi rentimise kulud;

2) käibemaks juhul, kui projektitoetuse taotlejal on võimalik taotleda selle tagastamist käibemaksuseaduse alusel;  
3) sularahamaksed;  
4) riigilõiv, teenustasu pangatoimingu eest, tagatismakse, intress ja muu finantsteenusega seotud kulu;  
5) õigus- ja raamatupidamisteenuse kulud, välja arvatud § 32 lõike 2 punktis 6 sätestatud juhul;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

6) viivis, trahv ja muu rahaline karistus ning kohtumenetluse korral menetluskulud;

7) kulutused stipendiumile, annetustele, auhindadele, meenetele ja kingitustele, välja arvatud kingitused § 29 nimetatud koostööprojekti korral;

8) erisoodustuselt tulumaksuseaduse § 48 lõike 4 tähenduses tasutav maks;

9) eksperdi või projektijuhi töötasu, sealhulgas sotsiaal- ja tulumaks ning kohustusliku kogumispensioni ja töötuskindlustusmaksed, kui ekspert või projektijuht on ametnik või avalikus teenistuses töötav töötaja või riigi või kohaliku omavalitsuse üksuse hallatava asutuse töötaja, kelle tööülesanded on sarnased toetatava tegevusega;  
10) sõiduauto ostmise ja liisimise kulud;

11) kulud, mis on seotud liisingulepinguga, nagu liisinguandja kasumimäär, intressi refinantseerimiskulud, üldkulud ja kindlustusmaksed;

12) liisingumakse, kui asja omandiõigus ei ole viie aasta möödudes arvates PRIA poolt projektitaotluse rahuldamise otsuse tegemisest, kuid mitte hiljem kui 2023. aasta 30. juunil üle läinud toetuse saajale;

13) kohaliku omavalitsuse üksuse ülesande ja omavalitsusüksuste ühiselt täidetava ülesande asendamiseks tehtud kulud;

[[RT I, 30.10.2018, 5](https://www.riigiteataja.ee/akt/130102018005) - jõust. 02.11.2018]

14) kulud, mis on vastuolus Euroopa Parlamendi ja nõukogu määruse (EL) nr 1305/2013 artiklites 45, 60 ja 61 sätestatud nõuetega;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

15) projekti toetatava tegevuse elluviimisega seotud üldkulud, välja arvatud ühis-, teadmussiirde, koostöö- ning koostööprojekti ettevalmistava projekti projektijuhtimisega seotud otsesed personalikulud ja kaudsed kulud;  
[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

16) ühis-, teadmussiirde, koostöö- ning koostööprojekti ettevalmistava projekti elluviimisega seotud projektijuhtimise otsesed personalikulud ja kaudsed kulud, kui projektitoetuse taotleja on kohaliku omavalitsuse üksus või põllu- ja maamajanduse valdkonna riigimuuseum;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

17) ühis-, teadmussiirde, koostöö- ning koostööprojekti ettevalmistava projekti elluviimisega seotud projektijuhtimise otsesed personalikulud, mille maksumus ületab 20 protsenti ühis-, teadmussiirde, koostöö- ning koostööprojekti ettevalmistava projekti projektijuhtimisega seotud abikõlblikest kuludest, sealhulgas projektijuhi keskmine brutotunnitasu, mis ületab kümmet eurot;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

18) projektijuhtimise otsesed personalikulud ja kaudsed kulud, mille maksumus on arvutatud Euroopa Parlamendi ja nõukogu määruse (EL) nr 1305/2013 artikli 45 lõike 2 punktides a ja b nimetatud abikõlblikest kuludest;  
19) kasutatud kauba, sealhulgas sõiduki ostmise ja liisimise kulud, välja arvatud § 30 lõikes 4 sätestatud juhul;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

20) kulud, mis ületavad Euroopa Liidu ühise põllumajanduspoliitika rakendamise seaduse § 99 lõikes 6 nimetatud võrdlushindade kataloogi kantud asja piirhinda, kui taotletakse toetust asja kohta, mis on kantud nimetatud võrdlushindade kataloogi;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

21) kulud, mille on tasunud ühis- ja koostööprojektis osalev partner;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

22) ehitustegevus, mis ei võimalda selle elluviimise järel ehitist sihipäraselt kasutada;  
221) ühis-, teadmussiirde, koostöö- ning koostööprojekti ettevalmistava projekti elluviimisega seotud projektijuhtimisteenus, mille maksumus ületab 20 protsenti ühis-, teadmussiirde, koostöö- ning koostööprojekti ettevalmistava projekti projektijuhtimisega seotud abikõlblikest kuludest;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

23) muud kulud, mis ei ole tegevuse elluviimisega või investeeringu tegemisega otseselt seotud.

(2) Investeeringu tegemine ei ole abikõlblik, kui projektitoetust taotleb seltsing.

### ****§ 32.**** Kaudsete abikõlblike kulude hüvitamine

(1) Toetatavate tegevuste elluviimise käigus tekkinud kaudsed abikõlblikud kulud hüvitatakse vastavalt Euroopa Parlamendi ja nõukogu määruse (EL) nr 1303/2013 artikli 67 lõike 1 punktile d ja artikli 68 lõike 1 punktile b kindla määra alusel, mis on 15 protsenti abikõlblikest projektijuhtimise otsestest personalikuludest.

(2) Kaudseteks kuludeks loetakse projektijuhtimisega kaasnevad järgmised tegevuskulud:

1) kulud bürootarvetele;

2) sidekulud, sealhulgas telefoni- ja postikulu;

3) infotehnoloogia kulud, sealhulgas kontoritehnika üür, rent ja liising ning serverite, võrkude ja kontori-tehnika hooldus- ja paranduskulud;

4) projektijuhi tööruumi üür või rent ja selle tööruumi kommunaalkulud, sealhulgas kütte-, vee- ja elektrikulud ning ruumide koristamise kulud;

5) sõidukulud;  
6) raamatupidamiskulud;  
7) toetatava tegevuse elluviimisega seotud pangakonto haldamise kulud ja toetatava tegevuse elluviimisega seotud makse ülekandetasu.

(3) Projektijuhtimise otsesteks personalikuludeks loetakse tegevuste elluviimisega kaasnevad järgmised kulud:  
1) tegevusi elluviiva projektijuhi personalikulud, sealhulgas töötasu, lisatasu, preemia, puhkusetasu või puhkusetoetus, mis on kooskõlas samasisulise töö eest makstava palgataseme või töötasuga;  
2) töölepingu lõpetamise ja muu seadusest tulenev hüvitis;

3) seadusest tulenevad maksud ja maksed punktides 1 ja 2 nimetatud kuludelt, sealhulgas sotsiaalmaks, töötuskindlustusmakse ja haigushüvitise tööandjapoolne osa;

4) füüsilise isikuga sõlmitud töövõtu- või käsunduslepingu alusel makstav tasu ning sellelt tasult arvestatud sotsiaalmaks ja töötuskindlustusmakse.

(4) Kaudsete kulude hüvitamise korral toetuse väljamaksmisel abikõlbliku kaudse kulu tegelikku maksumust ja tasumist ei tõendata ega kontrollita ning selline kulu ei kuulu hüvitamisele kuludokumendi alusel.

### ****§ 33.**** Nõuded investeeringu ja tegevuse hinnapakkumuse kohta

 (1) Kui tegevuse või investeeringu käibemaksuta maksumus ületab 5000 eurot, on projektitoetuse taotleja või projektitoetuse saaja saanud vähemalt kolmelt teenust osutavalt, tööd pakkuvalt või kaupa müüvalt isikult võrreldavad hinnapakkumused koos selliste tehniliste tingimuste loeteluga, mis osutavad tehnilisele spetsifikatsioonile.  
[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(2) Kui tegevuse või investeeringu käibemaksuta maksumus on vahemikus 1000–5000 eurot või kui asjaomases valdkonnas on ainult üks teenuse osutaja, töö pakkuja või kauba müüja, on projektitoetuse taotleja või projektitoetuse saaja saanud vähemalt ühe hinnapakkumuse, mis sisaldab teavet ostetava või liisitava kauba, töö või teenuse maksumuse ja koguse kohta.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(3) Väljavalitud hinnapakkumus ei tohi olla põhjendamatult kõrge võrreldes tavaliselt sarnase tegevuse eest tasutava hinnaga.

(4) Väljavalitud hinnapakkumus peab olema objektiivselt põhjendatud ja juhul, kui projektitoetuse saaja ei ole saanud nõutud arvu hinnapakkumusi või valinud odavaimat hinnapakkumust, peab selle kohta esitama põhjenduse.

(5) Projektitoetuse saaja ja isik, kellelt projektitoetuse taotleja või projektitoetuse saaja tellib teenuse või töö, välja arvatud projektijuhtimise korral, või ostab kaupa, ning nende osanik, aktsionär või tulundusühistu liige või juhatuse või nõukogu liige või seltsinglane ei tohi kuuluda üksteise juhatusse ega nõukokku ega omada osalust üksteise äriühingus, välja arvatud juhul, kui tegevuse või investeeringu käibemaksuta maksumus ei ületa 1000 eurot või kui projektitoetuse saaja on kohalik tegevusgrupp ja tegevuse või investeeringu käibemaksuta maksumus ei ületa 5000 eurot.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(6) Kui tegevuse või investeeringu käibemaksuta maksumus ületab 1000 eurot ning kui projektitoetuse taotleja või projektitoetuse saaja on kohalik tegevusgrupp ja hinnapakkuja on sama kohaliku tegevusgrupi juhatuse liige või tegevjuht või kohaliku tegevusgrupi juhatuse liige või tegevjuht on hinnapakkuja osanik, aktsionär või tulundusühistu liige või juhatuse või nõukogu liige, on projektitoetuse taotleja või projektitoetuse saaja saanud vähemalt kolm võrreldavat hinnapakkumust.

(7) Projektitoetuse saaja ei tohi lõigetes 1–6 sätestatud nõuete eiramiseks jaotada tegevuse hinnapakkumust osadeks, kui toetatava tegevuse elluviimiseks või investeeringu tegemiseks vajalik teenus, töö või kaup on funktsionaalselt koos toimiv.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(8) Hanke korraldamisel järgitakse riigihangete seadust, kui projektitoetuse taotleja on hankija riigihangete seaduse § 5 tähenduses.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(9) Hinnapakkumuse võtmisel järgitakse § 19 lõikes 8 sätestatut ning ehitustegevuse puhul lisaks § 19 lõikes 9 sätestatut.

***MÄRKUS §19 lõige 8 ja lõige 9 sõnastus :***

*(8) Hinnapakkumus peab sisaldama taotleja nime, välja arvatud juhul, kui hinnapakkumuseks on väljatrükk hinnapakkuja veebilehelt, hinnapakkuja nime, registrikoodi ja kontaktandmeid, hinnapakkumuse väljastamise kuupäeva ning toetatava tegevuse või investeeringuobjekti käibemaksuta ja käibemaksuga maksumust.*

*[*[*RT I, 31.10.2017, 2*](https://www.riigiteataja.ee/akt/131102017002)*- jõust. 03.11.2017]*

*(9) Ehitusseadustiku kohaselt ehitusteatise- või ehitusloakohustusliku ehitustegevuse puhul, kus ehitatavaks ehitiseks on ehitusseadustiku tähenduses hoone, peab saadud hinnapakkumus sisaldama lisaks lõikes 8 nimetatud andmetele hoone kohta järgmiseid andmeid:*

*1) hoone nimetus;*

*2) ehitisregistri kood;*

*3) selle katastriüksuse katastritunnus, millel hoone paikneb või millele kavandatakse hoone ehitada;  
4) hoone üldkulud;*

*5) vastava kululiigi olemasolu korral hoone ettevalmistuskulud, välisrajatiste kulud, aluse- ja vundamendikulud, kandetarindite kulud, fassaadielementide kulud, katusekulud, ruumitarindite kulud, pinnakatete kulud, sisustuse kulud, inventari kulud, seadmete kulud, tehnosüsteemide kulud, ehitusplatsi korralduskulud ja ehitusplatsi üldkulud.*

(10) Kui projektitoetuse saaja taotleb toetust kasutatud masina, seadme või eriotstarbelise sõiduki ostmiseks, peab taotleja olema saanud vähemalt ühe hinnapakkumuse kasutatud masina, seadme või eriotstarbelise sõiduki kohta ja ühe hinnapakkumuse uue samaväärse masina, seadme või eriotstarbelise sõiduki kohta, kui uus samaväärne masin, seade või eriotstarbelise sõiduk ei ole Euroopa Liidu ühise põllumajanduspoliitika rakendamise seaduse § 99 lõike 6 kohaselt kantud põllumajandustoetuste ja põllumassiivide registrisse.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(11) Kui projektitoetuse saaja taotleb toetust Euroopa Liidu ühise põllumajanduspoliitika rakendamise seaduse § 99 lõikes 6 nimetatud võrdlushindade kataloogi kantud asja kohta, ei pea projektitoetuse saaja olema saanud hinnapakkumust.

(12) Kui lõikes 1 nimetatud tehniliste tingimuste loetelu on avaldatud riigihangete registris, võib projektitoetuse saaja saada vähem kui kolm hinnapakkumust, kui tegevuse või investeeringuobjekti käibemaksuta maksumus on vahemikus 5000 – 10 000 eurot.

### ****§ 34.**** Projektitoetuse määr ja suurus

(1) Projektitoetuse määra ja suuruse määramisel arvestatakse selles määruses ja arengukavas sätestatud nõuetega ning riigiabi reeglitest tulenevate piirangutega, lähtudes lõigetes 2–9 sätestatud toetuse määrast ning lõigetes 10 ja 11 sätestatud toetuse suurusest.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(2) Projektitoetust antakse mittetulundusühingule, sihtasutusele, kohaliku omavalitsuse üksusele ning põllu- ja maamajanduse valdkonna riigimuuseumile kuni 90 protsenti toetatava tegevuse või investeeringu abikõlblikest kuludest.

***MÄRKUS:*** *Põlvamaa Partnerluskogu strateegia kohaselt on maksimaalne projektitoetuse määr 85 protsenti toetatava tegevuse või investeeringu abikõlblikest kuludest.*

(3) Kogukonnateenuse arendamiseks antakse projektitoetust kuni 90 protsenti investeeringu abikõlblikest kuludest, kui projektitaotlus on vastu võetud kohaliku tegevusgrupi üldkoosoleku otsusega.

***MÄRKUS:*** *Põlvamaa Partnerluskogu strateegia kohaselt on maksimaalne projektitoetuse määr 85 protsenti toetatava tegevuse või investeeringu abikõlblikest kuludest.*

(4) Teadmussiirde projekti ja § 29 lõikes 1 nimetatud koostööprojekti elluviimiseks antakse projektitoetust kuni 90 protsenti toetava tegevuse abikõlblikest kuludest.

***MÄRKUS:*** *Põlvamaa Partnerluskogu strateegia kohaselt on maksimaalne projektitoetuse määr 85 protsenti toetatava tegevuse või investeeringu abikõlblikest kuludest.*

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(5) Projektitoetust antakse seltsingule kuni 100 protsenti toetatava tegevuse abikõlblikest kuludest.

***MÄRKUS :*** *seltsingud ei ole Põlvamaa Partnerluskogu strateegia kohaselt abikõlblikud taotlejad.*

(51) Paragrahvi 32 lõikes 1 nimetatud kaudsete kulude hüvitamiseks antakse projektitoetust sama määraga, millega antakse projektitoetust § 32 lõikes 3 nimetatud otseste personalikulude hüvitamiseks.  
[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(6) Projektitoetust antakse ettevõtjale kuni 60 protsenti toetatava tegevuse või investeeringu abikõlblikest kuludest. Mittetulundusühingule, sihtasutusele või kohaliku omavalitsuse üksusele antakse projektitoetust kuni 60 protsenti toetatava tegevuse või investeeringu abikõlblikest kuludest, kui projektis kavandatud tegevus on suunatud ettevõtluse arendamiseks.

(7) Taristuinvesteeringu, välja arvatud uue põlvkonna elektroonilise side juurdepääsuvõrgu tegemiseks projektitoetuse taotlemise korral antakse projektitoetust kuni 60 protsenti investeeringu abikõlblikest kuludest. Uue põlvkonna elektroonilise side juurdepääsuvõrgu rajamiseks antakse projektitoetust kuni 90 protsenti abikõlblikest kuludest.

***MÄRKUS:*** *Põlvamaa Partnerluskogu strateegia kohaselt on käesolevas meetmes uue põlvkonna elektroonilise side juurdepääsuvõrgu tegemisega seotud investeeringute puhul maksimaalseks toetusemääraks 60 protsenti investeeringu abikõlblikest kuludest.*

(8) Kohalikule tegevusgrupile antakse § 29 lõikes 2 nimetatud piiriülese koostööprojekti ettevalmistava projekti kohta projektitoetust kuni 100 protsenti abikõlblikest kuludest.

(9) Väikelaeva, maastiku- ja mootorsõiduki, välja arvatud liikurmasina ostmiseks ja liisimiseks projektitoetuse taotlemise korral antakse ettevõtjale, mittetulundusühingule või sihtasutusele projektitoetust kuni 30 protsenti investeeringuobjekti abikõlblikest kuludest.

[[RT I, 30.10.2018, 5](https://www.riigiteataja.ee/akt/130102018005) - jõust. 02.11.2018]

(91) Projektitoetuse minimaalne määr on 15 protsenti toetatava tegevuse abikõlbliku kulu maksumusest.  
[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(10) Seltsingule antakse projektitoetust kuni 10 000 eurot ühe projekti kohta.

***MÄRKUS :*** *seltsingud ei ole Põlvamaa Partnerluskogu strateegia kohaselt abikõlblikud taotlejad.*

(11) Projektitoetuse maksimaalne suurus ühe taotluse kohta on 200 000 eurot. Projektitoetuse suurus ei tohi koos jooksva majandusaasta ja taotluse esitamise aastale vahetult eelnenud kahe majandusaasta jooksul eraldatud vähese tähtsusega abiga ületada 200 000 eurot, kui projektitoetuse saaja on varem saanud vähese tähtsusega abi ja kui antav toetus on käsitletav vähese tähtsusega abina.

***MÄRKUS:*** *Põlvamaa Partnerluskogu strateegia kohaselt on käesoleva meetme* projektitoetuse maksimaalne suurus ühe taotluse kohta on 20 000 eurot.

(12) Projektitoetuse andmisel võetakse arvesse komisjoni määruse (EL) nr 1407/2013, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 352, 24.12.2013, lk 1–8), artiklis 5 sätestatud erinevateks eesmärkideks antava vähese tähtsusega abi kumuleerimisreegleid.

(13) Vähese tähtsusega abi suuruse arvestamisel loetakse üheks ettevõtjaks sellised ettevõtjad, kes on omavahel seotud komisjoni määruse (EL) nr 1407/2013 artikli 2 lõike 2 kohaselt.

(14) Kui toetatava tegevuse elluviimisest saadakse tulu, makstakse projektitoetus välja summas, mis võrdub tegevuse abikõlblike ja mitteabikõlblike kulude summa ning saadud tulu vahega, kuid mitte rohkem kui abikõlblike kulude hüvitamiseks antava toetuse summa.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

### ****§ 35.**** Projektitoetuse taotleja mitterahaline omafinantseering

(1) Mittetulundusühingust või sihtasutusest projektitoetuse taotleja omafinantseeringu osaks võib Euroopa Parlamendi ja nõukogu määruse (EL) nr 1305/2013 artikli 61 lõike 3 alusel olla mitterahaline omafinantseering. Mitterahaline omafinantseering on tegevuse elluviimiseks või investeeringu tegemiseks vajalik projektitoetuse taotleja tehtud vabatahtlik tasustamata töö.

(2) Mitterahaline omafinantseering võib moodustada kuni üheksa protsenti mitterahalise omafinantseeringuga seotud toetatava tegevuse või investeeringu abikõlblikest kuludest.

(3) Vabatahtliku tasustamata töö tegemise korral on vabatahtliku tasustamata töö tegija tunnitasu määr kuni neli eurot ning masinat, seadet või mootorsõidukit kasutades kuni kaheksa eurot.

## 2. jagu

## Projektitoetuse taotlemine ja projektitaotluse menetlemine

### ****§ 36.**** Projektitaotluse esitamine ja taotluse esitamise tähtaeg

(1) Projektitoetuse saamiseks esitab projektitoetuse taotleja selleks ettenähtud tähtajal PRIAle kohaliku tegevusgrupi kaudu elektrooniliselt PRIA e-teenuse keskkonna kaudu avalduse ja selles esitatud andmeid tõendavad dokumendid (edaspidi koos *projektitaotlus*). Kohalik tegevusgrupp võib esitada projektitaotluse väljaspool ettenähtud tähtaega.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(2) PRIA teatab taotluse esitamise tähtaja ametlikus väljaandes Ametlikud Teadaanded ja PRIA veebilehel.

### ****§ 37.**** Nõuded projektitaotluse osaks olevale avaldusele ja esitatavatele dokumentidele

(1) Avalduses esitatakse projektitoetuse taotleja ja taotluse kohta järgmised andmed:

1) taotleja nimi, registrikood, taotleja esindaja nimi, isikukood ja kontaktandmed;

2) strateegia meede, mille raames projektitoetust taotletakse;

3) sihtasutuse asutajate ja nõukogu liikmete nimekiri juhul, kui taotleja on sihtasutus, kelle asutajate ja nõukogu liikmete nimekiri pole kättesaadav mittetulundusühingute ja sihtasutuste registrist;

4) mitte varasema kui taotluse esitamisele vahetult eelnenud kuu esimese kuupäeva seisuga mittetulundusühingu liikmete nimekiri, välja arvatud usulised ühendused, juhul, kui taotleja on mittetulundusühing, kelle liikmete nimekiri pole kättesaadav mittetulundusühingute ja sihtasutuste registrist;  
5) eraõigusliku juriidilise isiku juhtimis- ja järelevalveorganitesse kuuluvate isikute nimekiri juhul, kui juhtimis- ja järelvalveorganitesse kuuluvate isikute nimekiri ei ole kättesaadav äriregistrist või mittetulundusühingute ja sihtasutuste registrist;

6) teave selle kohta, kas projektitoetuse taotleja täidab põhi- või kõrvaltegevusena ülesannet avalikes huvides, millel ei ole tööstuslikku või ärilist iseloomu;

7) toetatava tegevuse alustamise majandusaasta planeeritav kogutulu, sealhulgas avaliku tulu prognoos või tegelik tulu juhul, kui taotlejaks on sihtasutus või eraõiguslik juriidiline isik;

8) taotleja andmed selle kohta, kas taotleja on autonoomne, partner- või seotud ettevõte;

9) taotleja kontserni liikmete ja taotleja üle lepingu või muul alusel valitsevat mõju omava ettevõtte kohta;  
10) prognoositavad andmed jooksva majandusaasta töötajate arvu ja bilansi kogumahu kohta, kui taotlejal ei ole saabunud kohustust esitada majandusaasta aruanne äriregistrile;

11) taotleja olemasolevate ja toetatava tegevuse või kavandatava investeeringu tulemusel loodavate uute töökohtade kohta.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(2) Avalduses esitatakse toetatava tegevuse või investeeringu kohta järgmised andmed:  
1) kavandatava investeeringuobjekti või toetatava tegevuse nimetus;

2) toetatava tegevuse elluviimise või investeeringu tegemise asukoht;

3) selle katastriüksuse katastritunnus, millel toetatav ehitis paikneb või millele kavandatakse ehitis ehitada;  
4) [kehtetu - [RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

5) toetatav tegevus või investeering kululiikide kaupa, sealhulgas omanikujärelevalve ja muinsuskaitselise järelevalve kulud, tähistamiseks vajalikud sümbolid ja võrdlushindade kataloogi kood, kui taotletakse toetust asjale või teenusele, mis on kantud Euroopa Liidu ühise põllumajanduspoliitika rakendamise seaduse § 99 lõikes 6 nimetatud võrdlushindade kataloogi;

6) toetatava tegevuse või investeeringu käibemaksuta maksumus, käibemaksu summa, mitterahalise sissemakse arvestuslik maksumus ja toetatava tegevuse või investeeringu abikõlblik maksumus ning toetava tegevuse ja investeeringu maksumus kokku;

7) andmed taotletava projektitoetuse määra ja suuruse kohta;

8) [kehtetu - [RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

9) [kehtetu - [RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

10) toetatava tegevuse või investeeringu eesmärkide kirjeldus;

11) andmed § 28 lõigetes 2 ja 3 nimetatud projektitoetuse taotlejale kehtestatud nõuetele vastavuse ja toetatava tegevuse kohta.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(3) Avalduses esitatakse riigisisese või piiriülese koostööprojekti, sealhulgas piiriülese koostööprojekti ettevalmistava projekti kohta järgmised andmed:

1) koostööprojekti nimetus;

2) koostööprojektis kavandatava tegevuse kirjeldus;

3) koostööprojekti kogumaksumus kokku;

4) koostööprojekti, välja arvatud piiriülese koostööprojekti ettevalmistava projekti koordineeriva kohaliku tegevusgrupi nimi;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

5) koostöökokkuleppe või ühiste kavatsuste kokkuleppe sõlmimise kuupäev;

6) koostööprojekti partneri nimi, tema esindaja nimi ja kontaktandmed;

7) koostööprojekti partneri eelarve, välja arvatud piiriülese koostööprojekti ettevalmistava projekti kohta.  
[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(31) Avalduses esitatakse ühisprojekti kohta järgmised andmed:

1) tegevuskava elluviimise periood;

2) eesmärkide kirjeldus;

3) tegevuse kirjeldus;

4) tegevuskava elluviimise ajakava, milles tegevused on kavandatud ühtlaselt kogu tegevuskava elluviimise perioodile;  
5) eeldatavate tulemuste kirjeldus, sealhulgas ühisprojekti laiemast mõjust tegevuspiirkonnale;

6) selle olukorra kirjeldus, mille lahendamisele on ühisprojekt suunatud;

7) ühisprojektis osaleva partneri nimi, registrikood ja kontaktandmed;

8) ühisprojektis osalevate poolte üksikasjalik ülesannete kirjeldus.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(4) Projektitoetuse taotleja esitab PRIAle koos avaldusega järgmised dokumendid, kui need on asjakohased:  
[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

1) [kehtetu - [RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

2) [kehtetu - [RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

3) [kehtetu - [RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

4) [kehtetu - [RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

5) [kehtetu - [RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

6) seltsingu puhul seltsingulepingu ärakiri;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

7) [kehtetu - [RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

8) projektijuhi elulookirjeldus, kui taotletakse toetust projektijuhtimise kulude kohta;

9) ärakiri kohaliku tegevusgrupi üldkoosoleku otsusest kohaliku tegevusgrupi projektitaotluse või § 28 lõike 2 punktis 3 nimetatud tegevuse heakskiitmise kohta;

10) ühiste kavatsuste kokkuleppe ärakiri, kui taotletakse toetust kohaliku tegevusgrupi piirülese koostööprojekti ettevalmistamiseks või ühisprojekti elluviimiseks;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

11) ärakiri dokumendist, mis tõendab, et maa, millele planeeritakse ehitada, kavandatav ehitis, mida ehitatakse või kuhu seade paigaldatakse, või mootorsõiduk, kuhu seade paigaldatakse, kuulub taotleja omandisse või on antud taotlejale õiguslikul alusel kasutamiseks vähemalt kolmeks aastaks arvates PRIA poolt viimase toetusosa väljamaksmisest, kui taotleja on VKE, ning viieks aastaks arvates PRIA poolt viimase toetusosa väljamaksmisest, kui taotleja ei ole VKE, või kui projektitoetust taotletakse uue põlvkonna elektroonilise side juurdepääsuvõrgu rajamiseks;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

12) ärakiri koostööprojekti koostöökokkuleppest ja koostöökokkuleppe eestikeelsest tõlkest juhul, kui koostöökokkulepe on sõlmitud muus keeles;

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

13) väljavõte ehitusprojekti joonistest koos ehitusprojekti seletuskirjaga juhul, kui need on nõutavad ehitusseadustiku kohaselt ja kui ei taotleta toetust ehitusprojekti koostamiseks.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(5) Projektitaotluse esitab kohalik tegevusgrupp PRIAle hiljemalt 30. juuniks 2022.

### ****§ 38.**** Projektitaotluse vastuvõtmine ning projektitoetuse taotleja, projektitaotluse ja toetatava tegevuse nõuetele vastavuse kontrollimine kohalikus tegevusgrupis

(1) Kohalik tegevusgrupp kontrollib elektrooniliselt PRIA e-teenuse keskkonnas projektitaotluse vastuvõtmisel nõutavate dokumentide olemasolu ja taotluse tähtaegset esitamist.  
[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(2) Kohalik tegevusgrupp kontrollib projektitoetuse taotleja, projektitaotluse ja toetatava tegevuse vastavust strateegias ja rakenduskavas, sealhulgas strateegia meetmes esitatud nõuetele.

(3) Kui koos projektitaotlusega ei ole esitatud kõiki nõutavaid dokumente või kui esitatud dokumendis puuduvad projektitaotluse hindamiseks vajalikud andmed, nõuab kohalik tegevusgrupp projektitoetuse taotlejalt vajalike andmete ja dokumentide esitamist.

### ****§ 39.**** Projektitaotluse hindamine kohalikus tegevusgrupis

(1) Projektitaotlusi hindab § 21 lõike 4 punktis 6 nimetatud töörühm § 21 lõike 4 punktis 3 nimetatud hindamiskriteeriumite alusel.

***MÄRKUS:******§21 lõige 4*** *Kohaliku tegevusgrupi toetust saanud kohalik tegevusgrupp“:*

***punkt 6:****moodustab projektitaotluste hindamiseks § 5 lõigetes 2 ja 4 sätestatud nõuete kohase töörühma, kelle liikmeks ei ole kohaliku tegevusgrupi juhatuse liikmed ega kohaliku tegevusgrupi töötaja;*

***punkt 3:****avalikustab tegevuspiirkonna elanikele oma veebilehel neli nädalat enne projektitaotluste vastuvõtu algust teabe strateegia meetme ning projektitaotluse hindamiskriteeriumite ja hindamise korra, sealhulgas projektitaotluste paremusjärjestuse koostamise korra kohta, mille järgi hindab kohalik tegevusgrupp projektitaotlusi;*

(2) Kohaliku tegevusgrupi töörühm hindab projektitaotluses esitatud toetatava tegevuse vastavust strateegiale ja rakenduskavale.

(3) Strateegias ja rakenduskavas esitatud nõuetele vastavaid projektitaotlusi hindab töörühm § 2 lõikes 3 nimetatud määruse §-des 7 ja 8 sätestatud nõuetele vastavas strateegias ja rakenduskavas esitatud hindamiskriteeriumite alusel ning teeb strateegia meetme eelarve piires Euroopa Liidu ühise põllumajanduspoliitika rakendamise seaduse § 70 lõike 6 punktide 5 ja 6 kohaselt PRIAle põhjendatud ettepaneku projektitaotluste paremusjärjestusse seadmise kohta ning iga projektitaotluse rahuldamise või rahuldamata jätmise ja projektitaotluse rahastamise suuruse kohta.

(4) Kohalik tegevusgrupp võib jätta projektitaotluse hindamata, kui projektitaotlus ei vasta strateegias või rakenduskavas esitatud nõuetele või kui projektitoetuse taotleja ei ole esitanud § 37 lõigete 1–4 alusel nõutavaid andmeid või dokumente määratud tähtaja jooksul. Kohalik tegevusgrupp edastab hindamata jäetud projektitaotluse PRIAle koos märkusega hindamata jätmise kohta.

(5) Kohaliku tegevusgrupi töörühm jätab hindamata projektitaotluse, mille on esitanud kohalik tegevusgrupp.

(6) Kohalik tegevusgrupp edastab hinnatud projektitaotluse PRIAle koos lõikes 3 nimetatud ettepanekuga ning § 21 lõike 4 punktis 9 nimetatud teabe ja punktis 91 nimetatud protokolliga.

***MÄRKUS:******§21 lõige 4*** *Kohaliku tegevusgrupi toetust saanud kohalik tegevusgrupp“:*

**punkt 9:** esitab PRIAle elektrooniliselt PRIA e-teenuse keskkonna kaudu teabe, milles on muu hulgas märgitud projektitaotluse vastuvõtu tähtaeg, aeg, millal töörühm hindas projektitaotlust, töörühma koosseis, milles on välja toodud kohaliku omavalitsuse üksuste esindajad ja riigi või kohaliku omavalitsuse üksuse osalusega eraõiguslike juriidiliste isikute esindajad, iga projektitaotluse koondhindepunktid hindamiskriteeriumite kaupa koos iga koondhindepunkti põhjendusega, hindamata jäetud projektitaotlus koos hindamata jätmise põhjendusega ning muu oluline teave projektitaotluse hindamisega seotud asjaolude kohta;

***punkt 91:*** *esitab PRIAle elektrooniliselt PRIA e-teenuse keskkonna kaudu projektitaotluste hindamise protokolli ärakirja, milles on muu hulgas esitatud oluline teave muu projektitaotluse hindamisega seotud asjaolu kohta, sealhulgas teave töörühma liikme taandamise kohta ja hindamata jäetud projektitaotluse hindamata jätmise põhjendus;*

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

(7) Kohalik tegevusgrupp hindab ja edastab PRIAle lõikes 6 nimetatud teabe elektrooniliselt PRIA e-teenuse keskkonna kaudu.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

### ****§ 40.**** Projektitoetuse taotleja ja projektitaotluse nõuetele vastavuse kontrollimine PRIAs

(1) PRIA kontrollib vastuvõetud projektitaotluse nõuetele vastavust ja selles esitatud andmete õigsust ning projektitoetuse taotleja ja toetatava tegevuse vastavust Euroopa Liidu õigusaktides, Euroopa Liidu ühise põllumajanduspoliitika rakendamise seaduses, arengukavas ja määruses sätestatud nõuetele.

(2) PRIA kontrollib ainult nende projektitoetuse taotlejate nõuetele vastavust, kelle projektitaotlused kuuluvad paremusjärjestuse kohaselt projektitoetusteks ettenähtud eelarveliste vahendite piires täielikule või osalisele rahuldamisele, ja ainult nende taotlejate projektitaotluste nõuetele vastavust.

### ****§ 41.**** Projektitaotluse rahuldamine ja rahuldamata jätmine

(1) PRIA rahuldab kõik nõuetele vastavad projektitaotlused Euroopa Liidu ühise põllumajanduspoliitika rakendamise seaduse § 79 lõike 1 punkti 3 alusel.

(2) Projektitaotlus on nõuetele vastav, kui projektitoetuse taotleja, projektitaotlus ja toetatav tegevus vastavad Euroopa Liidu õigusaktides, Euroopa Liidu ühise põllumajanduspoliitika rakendamise seaduses, arengukavas, määruses, strateegias ja rakenduskavas sätestatud nõuetele.

(3) Kui projektitaotluse täies ulatuses rahuldamine ei ole põhjendatud, võib PRIA teha projektitaotluse osalise rahuldamise otsuse, vähendades projektitoetuse summat Euroopa Liidu ühise põllumajanduspoliitika rakendamise seaduse § 79 lõike 6 alusel mitteabikõlblike kulude võrra.

(4) Kui projektitoetuse taotleja ja projektitaotluse nõuetele vastavuse kontrollimise käigus tehakse kindlaks, et projektitoetuse taotleja, projektitaotlus või toetatav tegevus ei vasta toetuse saamiseks esitatud nõuetele, teeb PRIA Euroopa Liidu ühise põllumajanduspoliitika rakendamise seaduse § 79 lõike 4 alusel projektitaotluse rahuldamata jätmise otsuse.

(5) PRIA teeb projektitaotluse osalise või täieliku rahuldamise otsuse või projektitaotluse rahuldamata jätmise otsuse 60 tööpäeva jooksul arvates päevast, mil kohalik tegevusgrupp esitas PRIAle elektrooniliselt PRIA e-teenuse keskkonna kaudu § 39 lõikes 3 nimetatud ettepaneku, § 21 lõikes 4 punktis 9 nimetatud teabe ja punktis 91 nimetatud protokolli. Vajaduse korral võib PRIA otsuse tegemise tähtaega pikendada kuni 90 tööpäevani.

[[RT I, 30.10.2018, 5](https://www.riigiteataja.ee/akt/130102018005) - jõust. 02.11.2018]

(6) PRIA teeb kohaliku tegevusgrupi projektitaotluse osalise või täieliku rahuldamise otsuse või projektitaotluse rahuldamata jätmise otsuse 60 tööpäeva jooksul arvates kohaliku tegevusgrupi projektitaotluse esitamisest PRIAle. Vajaduse korral võib PRIA otsuse tegemise tähtaega pikendada kuni 90 tööpäevani.

[[RT I, 31.10.2017, 2](https://www.riigiteataja.ee/akt/131102017002) - jõust. 03.11.2017]

|  |  |
| --- | --- |
| ¹ Maaeluministri 23.10.2015.a. määrus nr 11 „Kohaliku tegevusgrupi toetus ja LEADER-projektitoetus“ ja selle redaktsioon, jõustunud 02.11.2018 vt tervikteksti <https://www.riigiteataja.ee/akt/127102015011?leiaKehtiv> |  |